wickkiey/tamil-wikipedia-chunked huggingface dataset:
# பி. எஸ். எம். சார்லசு

## பணிகள்

1991 ஆம் ஆண்டில் இலங்கை நிருவாக சேவைக்கு அவ்வாண்டில் தெரிவு செய்யப்பட்ட ஒரேயொரு தமிழராக இணைந்த சார்லசு 2012 மே மாதத்தில் மட்டக்களப்பு மாவட்ட செயலாளராக நியமிக்கப்பட்டார்.  
2017 செப்டம்பரில் இலங்கை சுங்கத் திணைக்களத்தின் பணிப்பாளர் நாயகமாக நியமிக்கப்பட்டார். சந்தேகத்திற்கிடமான 143 சரக்குக் கொள்கலன்கள் தொடர்பான விசாரணைகள் தொடர்பாக அரசாங்கத்தின் அழுத்தத்தை ஏற்க மறுத்ததாகக் கூறப்பட்டு, 2019 சனவரியில் பதவியில் இருந்து நீக்கப்பட்டார். ஆனாலும், சுங்கப் பணியாளர்கள் எடுத்த தொழில்துறை நடவடிக்கை காரணமாக இவர் மீண்டும் பதவியில் அமர்த்தப்பட்டார். 2019 நவம்பரில் இலங்கையில் இடம்பெற்ற ஆட்சி மாற்றத்தை அடுத்து, இவர் சுகாதாரத்துறை மற்றும் சுதேச மருத்துவ சேவைகள் அமைச்சின் செயலாளராக அரசுத்தலைவர் கோட்டாபய ராஜபக்சவினால் நியமிக்கப்பட்டார்.
# பி. எஸ். எம். சார்லசு

## வடமாகாண ஆளுநர்

2019 நவம்பர் 18 இல் கோட்டாபய ராஜபக்சவின் புதிய அரசு பதவியேற்றதில் இருந்து வட மாகாண ஆளுநர் பதவி வெற்றிடமாக இருந்து வந்தது. 2019 திசம்பர் 30 இல் சார்லசு வடமாகாணத்தின் 7-ஆவது ஆளுநராக அரசுத்தலைவரினால் நியமிக்கப்பட்டார். 2020 சனவரி 2 முதல் 2021 அக்டோபர் வரை இவர் இப்பதவியில் இருந்தார். இவருக்குப் பதிலாக ஜீவன் தியாகராஜா புதிய ஆளுநராக அரசுத்தலைவர் கோட்டாபய ராஜபக்சவினால் நியமிக்கப்பட்டார். 2023 மே மாதத்தில் இவர் மீண்டும் வட மாகாண ஆளுநராக அரசுத்தலைவர் ரணில் விக்கிரமசிங்கவினால் நியமிக்கப்பட்டார்.
# கானு சரண் மொகந்தி

**கானு சரண் மொகந்தி (Kanhu Charan Mohanty)** (11 ஆகஸ்ட் 1906 - 6 ஏப்ரல் 1994) இவர் ஓர் இந்திய ஒடியா மொழி நாவலாசிரியர் ஆவார், இவர் 1930 முதல் 1985 வரை ஆறு தசாப்தங்களாக நீடித்த ஒரு வாழ்க்கையில் ஐம்பத்தாறு நாவல்களை எழுதியுள்ளார். அவர் "ஒடிசாவின் மிகவும் பிரபலமான மற்றும் புகழ்பெற்ற நாவலாசிரியர்களில் ஒருவராக" கருதப்படுகிறார். 1956 ஆம் ஆண்டில் வெளியிடப்பட்ட கா என்ற நாவலுக்காக 1958 ஆம் ஆண்டில் மொஹந்திக்கு சாகித்ய அகாதமி விருது வழங்கப்பட்டது, மேலும் சாகித்ய அகாதமியின் உறுப்பினர்களில் ஒருவராக இருந்தார். மொஹந்தி ஏப்ரல் 6, 1994 அன்று தனது 87 வயதில் இயற்கையெய்தினார்..
# கானு சரண் மொகந்தி

### தனிப்பட்ட வாழ்க்கை

கானு சரண் மொகந்தி 1906 ஆகஸ்ட் 11 ஆம் தேதி இந்தியாவின் சோனேபூர் நாகபாலி கிராமத்தில் ஓர் ஒடியா குடும்பத்தில் பிறந்தார். அவர் கோபிநாத் மொஹந்தியின் (1914–91) அண்ணன் ஆவார், அவரும் ஞானபித் விருது பெற்ற (1974) ஒடியா நாவலாசிரியர் ஆவார். கட்டாக்கில் பள்ளிப்படிப்பை முடித்த அவர் ஒரு பொறியியல் கல்லூரியில் சேர்ந்தார், அவர் நிதி சிக்கல்களினால் வெளியேற வேண்டிய கட்டாயம் ஏற்பட்டது. பின்னர், அவர் 1929 இல் ராவன்சா கல்லூரியில் (இப்போது ராவன்சா பல்கலைக்கழகம்) பட்டம் பெற்றார். மொகந்தி அரசு சேவையில் எழுத்தராக சேர்ந்து 1964 இல் மூத்த நிர்வாக அதிகாரியாக ஓய்வு பெற்றார். மொகந்தி ஏப்ரல் 6, 1994 அன்று தனது 87 வயதில்இயற்கையெய்தினார்.
# கானு சரண் மொகந்தி

### இலக்கியப் படைப்புகள்

மொகந்தி தனது முதல் நாவலான உத்சேப் பைசானேவை 1923-24 காலத்தில் எழுதினார். இருப்பினும், அந்நாவல் வெளியிடப்படவே இல்லை, அதன் கையெழுத்துப் பிரதியையும் பின்னர் கண்டுபிடிக்க முடியவில்லை. அராணா மற்றும் படலகா என்ற இவரது இருநாவல்கள் முதன்முதலில் 1930 இல் வெளியிடப்பட்டன, அவரது 1932 ஆம் ஆண்டு வெளியிடப்பட்ட நாவலான நிசிப்பட்டி ஒரு குழந்தைக்கும் விதவைக்கும் இடையிலான திருமண நிகழ்வுகளை சித்தரிக்கும் முதல் ஒரியா நாவலாக கருதப்படுகிறது. அவர் 1944 இல் பாலா பைபரா சேசா கதா மற்றும் துண்டா பைடா என்ற இரண்டு நாவல்களை வெளியிட்டார்.பாலா பைபரா சேஷா கதா இந்திய சமுதாயத்திலுள்ள தீண்டாமையைச் சித்தரிக்கிறது மற்றும் துண்டா பைடா ஒரு விதவைக்கும் அவரது இளைய மைத்துனனுக்கும் இடையிலான உறவை சித்தரிக்கிறது..கா அண்ணா (1935) 1866 ஆம் ஆண்டு ஒரிசா பஞ்சத்தின் பின்னணியில் அமைக்கப்பட்டிருந்தது, அவரது 1946 ஆம் ஆண்டு வெளியிடப்பட்ட நாவலான சாத்தி (தண்டனை) 1866 மற்றும் 1870 ஆண்டுகளில் பஞ்சத்தின் பின்விளைவுகளையும் கொள்ளைநோயையும் சித்தரிக்கிறது. இரண்டு நாவல்களும் காதல் கதைகளையும் சமூக மற்றும் பொருளாதார ஏற்றத்தாழ்வுகளையும் சித்தரிக்கின்றன. அவரது சாகித்ய அகாடமி விருது பெற்ற நாவலான கா (ஆள்மாறாட்டம், 1956) பெண் மலட்டுத்தன்மை மற்றும் குழந்தை பிறப்பின் போது தாய்வழி மரணம் என்ற விஷயத்தைக் கையாண்டுள்ளது. சானா சானகே அனாவில் (ஒவ்வொரு தருணத்திலும் உலகம் மாறுகிறது, 1975) மொஹந்தி மாற்றாந்தாய்மார்களின் கதையையும் வீட்டு வன்முறையையும் விவரிக்கிறார். 1930 முதல் 1985 வரை ஆறு தசாப்தங்களாக நீடித்த ஒரு வாழ்க்கையில் ஐம்பத்தாறு நாவல்களை வெளியிட்டார், சாக்சா (1985) இவரால் கடைசியாக வெளியிடப்பட்ட நாவலாகும்.  
=
# நூர் ஜகான் பேகம்

**Nurjahan Begum** (4 June 192
**நூர் ஜஹான் பேகம்** (4 ஜூன் 1925 - 23 மே 2016) வங்காளதேசத்தின் முதல் பெண் பத்திரிகையாளரும் மற்றும் தெற்காசியாவில் பெண் பத்திரிகையாளர்களுக்கான புதிய பாதையை உருவாக்கியவராவார். நூர் ஜஹானுக்கு 2011 ல்வங்காள தேச அரசு ஏகுசே பதக் என்ற விருது வழங்கி கௌரவித்தது. *பேகம்* என்ற பத்திரிகையின் ஆசிரியராகவும் பணியாற்றியுள்ளர்.
# நூர் ஜகான் பேகம்

## தொழில்

நூர் ஜஹான் பத்திரிகையாளரும், *சோகத்* மற்றும் *பேகம்* பத்திரிகைகளின் நிறுவனருமான முகமது நசிருதீனின் மகளாவார். பேகம் ரோக்கியாவின் வேண்டுகோளின் பேரில், இவர் சகாவத் நினைவு பள்ளியில் உள்ள குழந்தைப் பள்ளியில் அனுமதிக்கப்பட்டார்.  
பேகம் பத்திரிகையின் முதல் இதழ் 1947 ஜூலை 20 அன்று வெளியிடப்பட்டது. முதல் நான்கு மாதங்கள், நூர் ஜஹான் பத்திரிகையின் செயல் ஆசிரியராகப் பணியாற்றினார். அதன் ஆசிரியர்ரான கவிஞர் பேகம் சுஃபியா கமலுக்கு செய்திகளை எழுதுவது, திருத்துவது மற்றும் தேர்ந்தெடுப்பதில் உதவினார்.
# நூர் ஜகான் பேகம்

## தனிப்பட்ட வாழ்க்கை

பேகம் ரோகானுசுமான் கான் என்பவரை மணந்தார். இவர்களுக்கு புளோரா நசிரின் கான் மற்றும் இரினா இயாஸ்மின் என்ற இரண்டு மகள்கள் இருந்தனர்.
# அமர் ஜவான் ஜோதி

**அமர் ஜவான் ஜோதி** (Amar Jawan Jyoti) எனப்படுகின்ற *அழியாத படை வீரரின் சுடர்* 1971 ஆம் ஆண்டு இந்திய-பாகிஸ்தான் போருக்குப் பின்னர் கட்டப்பட்ட ஓர் இந்திய நினைவகம் ஆகும். போரின் போது இறந்த இந்திய ஆயுதப்படைகளின் தியாகிகள் மற்றும் அறியப்படாத வீரர்களை நினைவுகூரும் வகையில் இந்த நினைவுச்சின்னம் 1971 டிசம்பரில் கட்டப்பட்டது. இதனை 1972 ஆம் ஆண்டில் இந்திரா காந்தி திறந்து வைத்தார். அமர் ஜவான் ஜோதி புது தில்லியில் ராஜ்பத் என்னும் இடத்தில் இந்தியாவின் வாயில் பகுதியின்கீழ் அமைந்துள்ளது. இது ஒரு கல்லறை மற்றும் பீடத்தைக் கொண்டு காணப்படுகிறது. "அமர் ஜவான்" (அழியாத படை வீரர்) என்று கல்லறையின் நான்கு பக்கங்களிலும் தங்கத்தால் செதுக்கி வைக்கப்பட்டுள்ளது. அதன் உச்சியின் மீது எல் 1 சுய-ஏற்றுதல் துப்பாக்கி நின்ற நிலையில் காணப்படுகிறது. அதில் அடையாளம் காணமுடியாத படை வீரர் ஒருவரின் தலைக்கவசம் காணப்படுகிறது. இந்த பீடம் நான்கு அடுப்புகளால் பிணைக்கப்பட்ட நிலையில் அமைந்துள்ளது, அவற்றில் ஒன்று தொடர்ந்து எரியும் சுடரைக் கொண்டுள்ளது.
# அமர் ஜவான் ஜோதி

## வரலாறு

3 டிசம்பர் 1971 முதல் 16 டிசம்பர் 1971 வரை ( டாக்காவின் வீழ்ச்சி ), கிழக்கு பாகிஸ்தானில் விடுதலைப் போரின்போது இந்தியா பாகிஸ்தானுடன் ( 1971 இன் இந்திய-பாகிஸ்தான் போர் ) இராணுவ மோதலைக் கொண்டிருந்தது. பங்களாதேஷை உருவாக்க இந்தியா உதவியது, இதன் போது பல இந்திய வீரர்கள் உயிர் இழந்தனர். 1971 டிசம்பரில், 1971 ஆம் ஆண்டு *இந்திய-பாகிஸ்தான் போருக்குப்* பிறகு, இந்திரா காந்தி (அப்போதைய இந்தியப் பிரதமர் ) பாகிஸ்தான் மீது படையெடுத்து இறந்த மற்றும் அறியப்படாத வீரர்களை நினைவுகூரும் வகையில் இந்தியா நுழைவாயிலின் கீழ் *அமர் ஜவான் ஜோதி* கட்டுவதற்கு பணம் செலுத்த உதவினார். ஜனவரி 26, 1972 அன்று (இந்திய 23 வது குடியரசு தினம்), இந்த நினைவுச்சின்னம் இந்திரா காந்தியால் அதிகாரப்பூர்வமாக திறக்கப்பட்டது.  
1972 ஆம் ஆண்டு முதல், ஒவ்வொரு ஆண்டும் குடியரசு தினத்தன்று (குடியரசு தின அணிவகுப்புக்கு முன்), ஜனாதிபதி, பிரதமர், விமானப் படைத் தலைவர், கடற்படைத் தளபதி, ராணுவப் படைத் தலைவர் மற்றும் முக்கியப் பிரமுகர்கள் *அமர் ஜவான் ஜோதியில்* மாலை அணிவித்து இறந்த மற்றும் அறியப்படாத வீரர்களுக்கு மரியாதை செலுத்தி வருகின்றனர்.  
முதன்மைக் கட்டமைப்பான இந்தியாவின் வாயில் என்பதானது முதலில் 1921 ஆம் ஆண்டில் எட்வின் லுடியன்ஸ் என்பவரால் கட்டப்பட்டது. அமர் ஜவான் ஜோதி 1971 ஆம் ஆண்டில் இந்தியாவின் வாயில் அமைப்புடன் சேர்க்கப்பட்டது.
# அமர் ஜவான் ஜோதி

## கட்டுமானம் மற்றும் கட்டமைப்பு

அமர் ஜவான் ஜோதி புது தில்லியில் ராஜ்பாத்தில் இந்தியாவின் வாயில் கீழ் அமைந்துள்ளது. இது ஒரு கல்லறை பீடத்தைக் கொண்டுள்ளது, அதில் ஒரு கல்லறை அமைந்துள்ளது. "அமர் ஜவான்" (அழியாத படை வீரர்) என்று கல்லறையின் நான்கு பக்கங்களிலும் தங்கத்தால் செதுக்கி வைக்கப்பட்டுள்ளது. அதன் உச்சியின் மீது எல் 1 சுய-ஏற்றுதல் துப்பாக்கி நின்ற நிலையில் காணப்படுகிறது. அதில் அடையாளம் காணமுடியாத படை வீரர் ஒருவரின் தலைக்கவசம் காணப்படுகிறது. பீடத்தில் நான்கு அடுப்புகள் பிணைக்கப்பட்ட நிலையில் உள்ளன. அவற்றில் ஒன்று தொடர்ந்து எரியும் சுடரைக் கொண்டுள்ளது. அது 1971 ஆம் ஆண்டு முதல் தொடர்ச்சியாக இயற்கை எரிவளி மூலமாக தீப்பிழம்பினைக் கக்கிக் கொண்ட எரிந்து கொண்டிருக்கிறது. தீப்பிழம்பை எரிப்பதற்கு பொறுப்பான நபர், நிரந்தரமாக எரியும் சுடருக்கு அடுத்தபடியாக உள்ள வளைவின் கீழ்ப் பகுதியில் உள்ள அறையில் வாழ்கிறார். 1971 முதல் 2006 வரை, திரவ பெட்ரோலிய வாயு எரிபொருள் மூலமாகவும் 2006 முதல் இயற்கை எரிவளி மூலமாகவும் இச் சுடர் எரிக்கப்பட்டு வருகிறது. நான்கு அடுப்புகளில் ஒவ்வொன்றிலும் ஒரு சுடர் உள்ளது. ஆனால் நான்கு ஒன்றில் மட்டுமே ஆண்டு முழுவதும் எரிகிறது. இந்தியாவின் விடுதலை நாள் மற்றும் குடியரசு நாள் ஆகிய நாள்களில் அனைத்து தீப்பிழம்புகளும் ஒரே நேரத்தில் எரியும் வகையில் அமைக்கப்பட்டுள்ளன.. அமர் ஜவான் ஜோதி 24/7 ராணுவம், விமானப்படை மற்றும் இந்திய கடற்படையின் வீரர்களால் நிர்வகிக்கப்பட்டு வருகிறது.
# அமர் ஜவான் ஜோதி

## சிறப்பு

செலுத்தினார். ]]
1971 ஆம் ஆண்டில் நடைபெற்ற இந்திய-பாகிஸ்தான் போருக்குப் பின்னர் கட்டப்பட்ட அமர் ஜவான் ஜோதி, மோதலில் உயிரை ஈத்த மற்றும் உயிர் நீத்த அறியப்படாத வீரர்களை நினைவுகூருவதற்காக அமைக்கப்பட்ட நினைவுச் சின்னம் ஆகும். இப் போரின் விளைவாக சுதந்திர பங்களாதேஷ் உருவானது எரியும் சுடர் என்றும் அழியாச்சுடராகக் கருதப்படுகிறது.
# திகவல்லி வெங்கட சிவராவ்

**திகவல்லி வெங்கட சிவராவ்** ( **Digavalli Venkata Siva Rao** ) இவர் ஆந்திராவின் விஜயவாடாவைச் சேர்ந்த தெலுங்கு எழுத்தாளரரும், வழக்குரைஞராகவும் வரலாற்றாசிரியராகவும் இருந்துள்ளார்.பிரித்தானிய இந்தியாவின் சென்னை மாகாணத்தில் காக்கிநாடாவில் 1898 பிப்ரவரி 14 அன்று பிறந்துள்ளார். மத்தியப் பிரதேசத்திலுள்ள, போபாலில் 1992 அக்டோபர் 3 அன்று இறந்தார். 1924 மற்றும் 1987 க்கு இடையில் நாற்பத்திரண்டு புத்தகங்களையும் சுமார் 300 கட்டுரைகளையும் எழுதியுள்ளார். இவரது சில படைப்புகள் இந்திய டிஜிட்டல் நூலகத்தில் கிடைக்கின்றன .
# திகவல்லி வெங்கட சிவராவ்

## சுதந்திர இயக்கத்தில்

காந்தி தலைமையிலான இந்திய சுதந்திர இயக்கத்துடன் தீவிரமாக ஈடுபட்டார். சிவராவின் பிரித்தானிய காலனித்துவ ஆட்சியின் பகுப்பாய்வுகளும் விமர்சனங்களும் ஆட்சியாளர்களின் கவனத்தை ஈர்த்தன. இவருடைய சில புத்தகங்கள் மற்றும் துண்டுப்பிரசுரங்கள் தடைசெய்யப்பட்டன. மேலும் இவர் தேசத்துரோகக் குற்றம் சாட்டப்பட்டு 1930 சிறையில் அடைக்கப்பட்டார். இந்திய தேசிய காங்கிரசின் தன்னார்வலராக, கிருஷ்ணா மாவட்டத்திற்கான விளம்பரப் பொறுப்பில் இருந்தார். உப்பு சத்தியாக்கிரகத்தின் போது கைது செய்யப்பட்ட பல காங்கிரசு தொண்டர்களுக்கு இவர் தனது சட்ட சேவைகளை வழங்கினார். சுதந்திரத்திற்குப் பிறகு, தெலுங்கு மொழிக்கான பல்வேறு அரசாங்கக் குழுக்களில் பணியாற்றியுள்ளார்.
# திகவல்லி வெங்கட சிவராவ்

## இலக்கியப் பணி

சிவராவ் ஆந்திராவின் இலக்கிய, கலாச்சார மற்றும் அறிவார்ந்த தளங்களில் தீவிரமாக இருந்தார். மேலும் அவரது சமகாலத்தவர்களான வெல்லூரி சிவராம சாஸ்திரி, பசவராஜு அப்பராவ், விசுவநாத சத்யநாராயணா, என். கோபி, மற்றும் நர்லா வெங்கடேசுவர ராவ் ஆகியோருடன் நட்புடன் இருந்தார்.
# திகவல்லி வெங்கட சிவராவ்

## கௌரவங்கள்

சிவராவ் 1966 ஆம் ஆண்டில் ஆந்திர அரசால் கௌரவிக்கப்பட்டார். ஆந்திர மாநில வரலாற்று காங்கிரசு இவரை இரண்டு முறை கௌரவித்தது.
# திகவல்லி வெங்கட சிவராவ்

## குடும்பப் பின்னணி மற்றும் கல்வி

திகவல்லி வெங்கட சிவராவ் 1898 பிப்ரவரி 14 ஆம் தேதி காக்கிநாடாவில் வெங்கடரத்னம் மற்றும் சூர்யமணியாம்பா ஆகியோருக்கு பிறந்தார். அப்போது பிரித்தானியர்களசென்னை மாகாணத்தை நிர்வகித்து வந்தனர். இவரது தாத்தா, திகவல்லி திம்மராசு (1794-1856), காக்கிநாடாவில் உள்ள மாவட்ட ஆட்சியர் அலுவலகத்தில் 1828 முதல் ஆங்கில பதிவறை காப்பாளராக இருந்தார். பிதாபுரம் தோட்டத்திற்கான நீதிமன்ற பகுதியின் மேலாளராகவும் இருந்தார். 1850 ஆம் ஆண்டில் தலைமை சிரசுதராக பதவி உயர்ந்தார். இது கிழக்கிந்திய கம்பெனியின் மிக உயர்ந்த அலுவலகமாகும். இவரது நிர்வாக முடிவுகள் கோதாவரி மாவட்ட கையேட்டில் பதிவு செய்யப்பட்டுள்ளன. சிவராவின் தாத்தா 1828 ஆம் ஆண்டில் காக்கிநாடாவில் சிறீ பீமேஸ்வரசுவாமி கோயிலையும் கட்டியுள்ளார்.  
சிவராவ் மிகச் சிறிய வயதிலேயே தந்தையை இழந்து தனது சகோதரி சீதா பாய் மற்றும் மைத்துனர் போடபதி பூர்ணையா ஆகியோருடன் வாழ்ந்தார். 1910 முதல் 1916 வரை ராஜமுந்திரியில், வீரேசலிங்கத்தால் நிறுவப்பட்ட கிதகரினி பள்ளியில் ஆரம்பக் கல்வியைப் பெற்றார். பின்னர் கோழிக்கோடு மற்றும் பெங்களூரில் படித்தார். அதன்பிறகு, 1916-1920 வரை சென்னை, மாநிலக் கல்லூரியில் இடைநிலை மற்றும் இளங்கலை ஆகியவற்றைப் படித்தார். டாக்டர் அம்பேத்கர் அரசு சட்டக் கல்லூரியில் சட்டம் படித்து பட்டம் (1920-1922) பெற்றார். சென்னையில் இருந்த காலத்தில் இவரது விடுதித் தோழர்களாக இருந்த பல்வேறு பீடங்களில் படிக்கும் சில மாணவர்கள் இவருடன் தொடர்பில் இருந்தனர். இதில் மேலும் பிரபலமானவர்களில் எம். பக்தவத்சலம், தி. சு. அவிநாசிலிங்கம் செட்டியார், அடவி பாபிராஜு, கோகா சுப்பா ராவ், எல்லப்பிரகத சுப்பாராவ், வெலிதண்டலா அனுமந்த ராவ், மற்றும் கானூரி இலட்சுமண ராவ், போன்ற ஒரு சிலவற்றைக் குறிப்பிடாலாம்.
# புட்டராஜ் கவாய்

**புட்டராஜ் கவாய்** **(Puttaraj Gawai)** ( மார்ச் 3, 1914 - செப்டம்பர் 17, 2010) இந்துஸ்தானி இசை பாரம்பரியத்தில் நிபுணத்துவம் பெற்ற ஓர் இந்திய இசைக்கலைஞர் ஆவார். இவர், கன்னடம், சமசுகிருதம் மற்றும் இந்தி மொழிகளில் 80 க்கும் மேற்பட்ட புத்தகங்களை எழுதிய ஒரு அறிஞர், இசை ஆசிரியர் மற்றும் சமூக சேவகராக அறியப்படுகிறார். குவாலியர் கரானாவின் (பள்ளி) உறுப்பினர், வீணை, தபலா, மிருதங்கம், வயலின் போன்ற பல கருவிகளை வாசிக்கும் திறனுக்காகவும், அத்துடன் அவரது பிரபலமான பக்தி இசை ( *பஜனைகள்* ) வசன சாகித்தியத்திற்காகவும் பிரபலமானவர். மேலும், இந்துஸ்தானி மற்றும் கர்நாடக இசையில் பிரபலமான பாடகர் ஆவார். இவர், 2008 ஆம் ஆண்டில் இந்தியாவின் மூன்றாவது மிக உயர்ந்த சிவில் கௌரவமான பத்ம பூஷனைப் பெற்றவர் ஆவார்.
# புட்டராஜ் கவாய்

## ஆரம்ப கால வாழ்க்கை

கர்நாடகாவின் ஹவேரி மாவட்டத்தின் ஹங்கல் வட்டத்திலுள்ள தேவரா ஹோசபேட்டில் ஏழை கன்னட வீர சைவக் குடும்பத்தில் பிறந்தார். இவரது பெற்றோர் ரேவையா வெங்கடபுர்மத் மற்றும் சீதம்மா ஆவர். இவர் தனது 6வது வயதில் கண்பார்வை இழந்தார். மேலும், இவர் 10 மாத குழந்தையாக இருந்தபோது, தன் பெற்றோரை இழந்தார். அவரது தாய்மாமன் சந்திரசேகரய்யா இவரைத் தன் பராமரிப்பில் வளர்க்கவேண்டி, அழைத்துச் சென்றார்.
# புட்டராஜ் கவாய்

## இசை பயிற்சி

இசையில், கவாயின் ஆர்வத்தைப் பார்த்து, இவரது மாமா, கானயோகி பஞ்சாக்சர கவாய் என்பவரால், நடத்தப்படும் வீரேசுவர புண்யாசரமத்திற்கு, அழைத்துச் சென்றார். பஞ்சாக்சரா கவாயின் வழிகாட்டுதலின் கீழ், இவர் இந்துஸ்தானியில் தேர்ச்சி பெற்றார். முண்டரிகி ராகவேந்திரச்சாரின் (விசேச பரம்பரையைச் சேர்ந்தவர்) வழிகாட்டுதலின் கீழ் இவர் கர்நாடக இசையில் தேர்ச்சி பெற்றார். மேலும், ஹார்மோனியம், தபலா, வயலின் மற்றும் 10 இசைக் கருவிகளை இவர் கற்றுத் தேர்ந்தார்.
# புட்டராஜ் கவாய்

## திரையரங்கம்

புட்டராஜ் கவாய் ஒரு நாடக நிறுவனத்தை அமைத்தார். இது ஊனமுற்ற அனாதைகளுக்கு இலவச உணவு, தங்குமிடம், கல்வி ஆகியவற்றை வழங்க நிதி திரட்ட உதவுவது மட்டுமல்லாமல் நாடக கலாச்சாரத்திற்கும் பங்களிப்பு செய்யும் என்கிற எண்ணத்தில் அமைக்கப்பட்டதாகும். இவ்வாறு, "ஸ்ரீகுரு குமாரேஸ்வர கிருப போஷிதா நாட்டிய நிறுவனம்" நிறுவப்பட்டது. அவர் எழுதிய மற்றும் இயக்கிய அவரது முதல் நாடகம் 'ஸ்ரீ சிவயோகி சித்தராமா' லாபத்தைக் கொண்டு வந்ததோடு மட்டுமல்லாமல், மக்களால் பெரிதும் பாராட்டப்பட்டது. இதைத் தொடர்ந்து பல வெற்றிகரமான தயாரிப்புகளும் வந்தன.
# புட்டராஜ் கவாய்

## இலக்கியம்

புட்டராஜ் கவாய் ஆன்மீகம், மதம், வரலாறு மற்றும் 12 ஆம் நூற்றாண்டின் பக்தி இயக்கத்தின் பல 'சரணாக்களின்' சுயசரிதைகள் பற்றி 80 க்கும் மேற்பட்ட புத்தகங்களை எழுதியுள்ளார். கன்னடம், இந்தி மற்றும் சமசுகிருத மொழிகளில் புத்தகங்களை எழுதியுள்ளார். அவர் பிரெயில் எழுத்து முறையில் பகவத் கீதையை மீண்டும் எழுதினார்.
# புட்டராஜ் கவாய்

## மாணவர்கள்

கவாய் பல மாணவர்களுக்கு கற்பித்திருக்கிறார், இது தற்போது 1000 க்கும் மேற்பட்ட பார்வையற்றோருக்கு செல்கிறது. அவரது நன்கு அறியப்பட்ட சில மாணவர்களின் பெயர்கள் கீழே கொடுக்கப்பட்டுள்ளது:  
1. சந்திரசேகர் புராணிக்மத்.
1. எஸ். பல்லேஷ்
1. வீரஷ்வர் மாட்ரி
1. ராஜ்குரு குருசாமி காளிகேரி,
1. வெங்கடேஷ் குமார்
# புட்டராஜ் கவாய்

## இறப்பு

அவர் செப்டம்பர் 17, 2010 அன்று கர்நாடகாவின் கடக், வீரேசுவரா புண்யாசிரமத்தில் காலமானார். மரியாதைக்குரிய அரசாங்க கௌரவங்களுடன் வீரசைவ மரபுகளின்படி அவர் ஆசிரமத்தில் அடக்கம் செய்யப்பட்டார். செப்டம்பர் 18, 2010 அன்று கடக்கில் நடந்த அவரது இறுதி சடங்கில் 1 மில்லியனுக்கும் மேற்பட்ட பக்தர்கள் கலந்து கொண்டனர். கர்நாடக மாநில அரசு சனிக்கிழமையன்று மாநில துக்கத்தையும், அரசு அலுவலகங்களுக்கு விடுமுறையையும் இந்த பன்முக ஆளுமைக்கு மதிப்பளிக்கும் அடையாளமாக அறிவித்தது.
# புட்டராஜ் கவாய்

## விருதுகள் மற்றும் அங்கீகாரங்கள்

பி.டி. கவாய் இசை, இலக்கியம் மற்றும் சமூக சேவை ஆகியவற்றில் அவர் செய்த பங்களிப்புகளுக்காக பல விருதுகளை வழங்கியுள்ளார். சில முக்கியமான விருதுகள் கீழே பட்டியலிடப்பட்டுள்ளன.  
- 1961 - இந்தியில் " பசவ புராணத்திற்கான" ஜனாதிபதி விருது
- 1962 - பெங்களூரு, கன்னட சாகித்ய பரிஷத் வழங்கிய, கன்னட கவி குலோத்துமா விருது.
- 1970 - கர்நாடக ராஜ்யோத்சவ பிரசஸ்தி
- 1975 - கர்நாடக பல்கலைக்கழகத்தின் கௌரவ டாக்டர் பட்டம்
- 1998 - நடோஜா பிரசஸ்தி
- 1998 - கனக புரந்தரா பிரசஸ்தி
- 1998 - கன்னட சாகித்ய பரிஷத், கடக் வழங்கிய ஞானாயோகி விருது.
- 1998 - கேந்திர சங்கீத நாடக அகாதமி விருது
- 1999 - கர்நாடக அரசால் வழங்கப்பட்ட மாநில சங்கீத வித்வான்
- 2000 - இந்திய அரசின் தேசிய விருது (குறைபாடுகள் மேம்படுவதற்காக)
- 2001 - கன்னட பல்கலைக்கழகத்தில் "நடோஜா விருது"
- 2002 - பசவஸ்ரீ விருது
- 2007 - மத்திய பிரதேச அரசால் காளிதாஸ் சம்மன்
- 2007 - முகல்கோட் ஜிதகா கணிதத்தின் "சித்தாஷ்ரி விருது" (அருண் எஸ். மாதபதியுடன் சேர்ந்து)
- 2009 - என் வஜ்ரகுமார் அபிநந்தனா புராஸ்கர் சமிதி விருது
- 2009 - கர்நாடக அரசால் திருமகுடலு சௌடையா விருது
- 2010 - பத்ம பூஷண்
# என். கோபி

**முனைவர் என். கோபி** (N. Gopi ) ( பிறப்பு 1948 ஜூன் 25) இவர் ஒரு சிறந்த இந்திய கவிஞராவார். தெலுங்கு மொழியில் இலக்கிய விமர்சகராக இருக்கும் இவருக்கு சாகித்ய அகாடமி விருது வழங்கப்பட்டுள்ளது. இவர் 1974 முதல் ஓய்வுபெறும் வரை பேராசிரியராகவும், தலைவராகவும் பல்கலைக்கழக அமைப்புகளில் பணியாற்றி வந்துள்ளார். மேலும், இவர் ஐதராபாத்தின் பொட்டி ஸ்ரீராமுலு தெலுங்கு பல்கலைக்கழக துணைவேந்தர் பதவியையும் வகித்துள்ளார். ஒரு மனித நேயவாதியான கோபி தனது கவிதைகளில் உள்ளூர் மற்றும் தேசிய கண்ணோட்டத்தை வெளிப்படுத்துகிறார்.  
21 கவிதைத் தொகுப்புகள், 7 கட்டுரைத் தொகுப்புகள், 3 ஆராய்ச்சிப் படைப்புகள், 5 பயணக் குறிப்புகள், 5 மொழிபெயர்ப்புகள், 2 வர்ணனைகள், 3 நெடுவரிசை எழுத்துக்கள் உட்பட 50 புத்தகங்களை இவர் வெளியிட்டுள்ளார்.  
இவரது கவிதைத் தொகுப்புகள் இந்தி, ஆங்கிலம், குஜராத்தி, நேபாளி, தமிழ் மலையாளம், மராத்தி, கொங்கனி. டோக்ரி, மைதிலி, கன்னடம், பஞ்சாபி, சமஸ்கிருதம், ஒரியா, சிந்தி, உருது, அசாமி, மெய்டி, பெங்காலி, போடோ, காஷ்மீர், சாந்தாலி, ராஜஸ்தானி, ஜெர்மன், ரஷ்ய மற்றும் பாரசீகம் என பல மொழிகளில் மொழி பெயர்க்கப்பட்டுள்ளன.  
'கலான்னி நித்ர போனேவ்வானு' (நான் நேரத்தை தூங்க விடமாட்டேன் (1998); ' நானீலு ' (தி லிட்டில் ஒன்ஸ் 1998) மற்றும் 'ஜல கீதம்' (நீர் பாடல் - ஒரு நீண்ட கவிதை 2002) போன்றவை இவரது குறிப்பிடத்தக்க படைப்புகள் ஆகும்.
# என். கோபி

## ஆரம்பகால வாழ்க்கை மற்றும் கல்வி

தெலுங்கானா மாநிலத்தின் நல்கொண்டா மாவட்டத்தின் போங்கிர் கிராமத்தில் 1948 ஜூன் 25 அன்று பிறந்தார். அரசு உயர்நிலைப் பள்ளியில் படித்த பிறகு ஐதராபாத்த்திலுள்ள உசுஸ்மானியா பல்கலைக்கழகத்தில் கலைக் கல்லூரியில் சேரத் தேர்வு செய்தார். அங்கு தெலுங்கு, சமஸ்கிருதம் மற்றும் மொழியியல் குழுவில் இளங்கலை படித்து 6-வது இடத்தைப் பிடித்தார். மேலும் கல்லூரியில் நிஜாமின் தங்கப் பதக்கத்தையும் வென்றார். இதைத் தொடர்ந்து தெலுங்கில் முதுகலை பட்டம் பெற்றார். 1973 இல் உசுமானியா பல்கலைக்கழகத்தில் குராஜாதா அப்பா ராவ் தங்கப் பதக்கம் வென்று பல்கலைக்கழகத்தில் முதலிடம் பிடித்தார். பின்னர் இவர் பயன்பாட்டு மொழியியலில் முதுகலை பட்டம் பெற்றார். இவரது பதிவு செய்யப்பட்ட பெயர் நக்கா கோபால் என்றாலும், அவர் இலக்கியத் துறையில் என். கோபி என்று பிரபலமாக அறியப்படுகிறார்.
# என். கோபி

## தொழில்

இவரது முதல் வேலை என்பது ஒரு வருடம் யுனிசெப்பின் முறைசாரா திட்டத்தில் திட்ட அலுவலராக இருந்தாகும். பின்னர் 1974 இல் உசுமானியா பல்கலைக்கழகத்துடன் இணைந்த நானக்ராம் பகவன்தாஸ் அறிவியல் கல்லூரியில் விரிவுரையாளராக சேர்ந்தார். பின்னர் அவர் 1981 இல் உசுமானியா பல்கலைக்கழகத்தில் சேர்ந்தார். 1990 ல் தெலுங்கு பேராசிரியராகவும், 1992 இல் ஆய்வு வாரியத்தின் தலைவராகவும், 1994 இல் துறைத் தலைவராகவும் ஆனார். பின்னர் தெலுங்கு பல்கலைக்கழகத்தின் துணைவேந்தராக நியமிக்கப்பட்டார் (1999-2002). இவர் இந்த பதவிக்கு தேர்ந்தெடுக்கப்பட்டபோது இந்தியாவின் இளைய துணை வேந்தரானார். 2001 ஆம் ஆண்டில், இவர் ஒரே நேரத்தில் திராவிட மற்றும் காகதியா பல்கலைக்கழகங்களுக்கான பொறுப்பு துணை வேந்தராக கூடுதல் பொறுப்பு வகித்தௌள்ளார். தெலுங்கு பல்கலைக்கழகத்தின் துணை வேந்தராக தனது பதவிக் காலத்தை முடித்த பின்னர், இவர் மீண்டும் தனது தாய் பல்கலைக்கழகத்திற்குத் திரும்பினார். அங்கு அவர் தலைவராக (2004-2006) பணியாற்றினார். 2008 இல் ஓய்வு பெற்ற பின்னர், இவர் 2011-13 மற்றும் 2015-17 ஆம் ஆண்டுகளில் இரண்டாவது முறையாக பல்கலைக்கழக எமரிட்டஸ் கூட்டாளாராக ஆனார்.
# என். கோபி

## நானீலுவின் தந்தை

கோபியின் ஆறாவது கவிதைத் தொகுப்பான ' நானீலு ' (1998) , இது என். கோபியால் கண்டுபிடிக்கப்பட்ட ஒரு கவிதை வடிவமாகும். இது நூற்றுக்கணக்கான கவிஞர்களால் பரவலாக விவாதிக்கப்பட்டு பின்பற்றப்படுகிறது. இந்த படிவத்தை ஏற்றுக்கொண்டு கிட்டத்தட்ட 300 நானி தொகுப்புகள் வெளியிடப்பட்டுள்ளன. இந்த 19 வயது வடிவத்தை தெலுங்கு இலக்கியத்தில் ஒரு போக்கு அமைப்பாளராக மாற்றியது. கோபியின் நானேலு உருசிய மொழி உட்பட 12 மொழிகளில் மொழிபெயர்க்கப்பட்டுள்ளது.
# என். கோபி

## விருதுகள் மற்றும் மரியாதைகள்

இவரது இலக்கியப் பணிகள் மற்றும் தெலுங்கு இலக்கியத்திற்கான இவரது சேவைக்காக 30 க்கும் மேற்பட்ட விருதுகளைப் பெற்றுள்ளார். இவரது மிகவும் அங்கீகரிக்கப்பட்ட விருதுகள் பின்வருமாறு:  
- 'கலான்னி நித்ர பொனிவ்வானு' (நான் நேரம் தூங்க விடமாட்டேன்) என்ற கவிதைத் தொகுப்பிற்காக 2000 ஆம் ஆண்டில் **சாகித்ய அகாடமி விருது** பெற்றுள்ளார்.
- 1980 ஆம் ஆண்டில் ஃப்ரீவர்ஸ் ஃப்ரண்ட் விருது அவரது கவிதைத் தொகுப்பான 'மைலூரேய்' (மைல்ஸ்டோன்)
- தெலுங்கு பல்கலைக்கழக விருது (1991)
- தில்லி தெலுங்கு அகாடமி விருது (1999)
- வட அமெரிக்காவின் ஸ்ரீ அன்னமாச்சார்யா திட்டம், சிகாகோ (சாப்மா), அமெரிக்கா (2001), மற்றும் ஆந்திர அரசாங்கத்தின் ' கலா ரத்னா ' விருது (இலக்கியம் மற்றும் கலாச்சாரத்திற்கான சிறந்த சேவைக்கான விருது.)
# போங்கிர், தெலங்கானா

**போங்கிர்** என்றும் புவனகிரி என்றும் அழைக்கப்படும் இது இந்திய மாநிலமான தெலுங்காணாவின் யாதத்ரி புவனகிரி மாவட்டத்தின் ஒரு நகரம் மற்றும் மாவட்ட தலைமையகம் ஆகும். இது தேசிய நெடுஞ்சாலை 163 இல் அமைந்துள்ள ஐதராபாத் பெருநகர மேம்பாட்டு ஆணையத்தின் கீழ் வருகிறது.
# போங்கிர், தெலங்கானா

## சொற்பிறப்பு

மேற்கு சாளுக்கிய ஆட்சியாளரான ஆறாம் திரிபுவனமல்லன் விக்ரமாதித்தன் காலத்தில் செதுக்கப்பட்டு தனிமைப்படுத்தப்பட்ட ஒற்றைக்கல் பாறைகளில் ஒன்று போங்கிர் கோட்டையில் உள்ளது. இதனால் இந்த இடத்திற்கு திரிபுவனகிரி என்று பெயரிடப்பட்டது. இந்த பெயர் படிப்படியாக புவனகிரி என்றும் பின்னர் போங்கிர் என்றும் மாறியது.
# போங்கிர், தெலங்கானா

## நிலவியல்

போங்கிர் 17.5108 ° N 78.8889 ° E இல் அமைந்துள்ளது. இதன் சராசரி உயரம் 329 மீட்டர் (1,079 அடி) ஆகும்
# போங்கிர், தெலங்கானா

## விளக்கப்படங்கள்

நகராட்சி பகுதி 9.63 சதுர கி.மீ. கொண்டுள்ளது. 2011 இந்திய மக்கள் தொகை கணக்கெடுப்பின்படி, போங்கிரின் மக்கள் தொகை 53,339 பேர்ஆகும். ஆண்கள் மக்கள் தொகையில் 51 சதவீதம், பெண்கள் 49 சதவீதம் போங்கிர் சராசரி கல்வியறிவு விகிதம் 70 சதவீதம் ஆகும். இது தேசிய சராசரியான 74.04 சதவீதத்தை விடக் குறைவு; ஆண்களின் கல்வியறிவு 78% மற்றும் பெண் கல்வியறிவு 61 சதவீதம் ஆகும். மக்கள் தொகையில் 6 வயதுக்குட்பட்டவர்கள் 12 சதவீதம் பேர் ஆகும்
# போங்கிர், தெலங்கானா

## அரசியல்

மக்களவை தொகுதியாக போங்கிர் 2002 ஆம் ஆண்டு வரம்புச் சட்டத்தின்படி 2008 இல் நடைமுறைக்கு வந்தது. பைலா சேகர் ரெட்டி தற்போதைய சட்டமன்ற உறுப்பினராக உள்ளார்
# போங்கிர், தெலங்கானா

## சட்ட மன்றத்தொகுதி

போங்கிர் சட்டமன்றத் தொகுதி என்பது இந்தியாவின் தெலுங்கானா சட்டமன்றத்தின் ஒரு தொகுதியாகும். யாதத்ரி போங்கிர் மாவட்டத்தில் உள்ள 12 தொகுதிகளில் இதுவும் ஒன்றாகும். இது போங்கிர் மக்களவைத் தொகுதியின் ஒரு பகுதியாகவும் உள்ளது. 2014 சட்டமன்றத் தேர்தலில் தெலுங்கானா ராட்டிர சமிதியைச் சேர்ந்த பைலா சேகர் ரெட்டி முதல் முறையாக இந்த இடத்தை வென்றார்.
# போங்கிர், தெலங்கானா

## நகராட்சி

போங்கிர் நகராட்சியில் 30 வார்டுகள் உள்ளன. 2000 தேர்தல்களில் தெலுங்கு தேச கட்சி நகராட்சியை கைப்பற்றியது. பென்டா நரசிம்ம (28/03/2000 முதல் 28/03/2005 வரை) நகர மன்றத்தின் தலைவர்களாக பணியாற்றினர். இவர் மக்களால் நேரடித் தேர்தல் மூலம் தேர்ந்தெடுக்கப்பட்டார். 2007 தேர்தல்களில் காங்கிரசு நகராட்சியை கைப்பற்றியது. தொனகொண்டா வனிதா (2007-2009), பாரே ஜாங்கிர் (2009–2011) ஆகியோர் மன்றத்தின் தலைவர்களாக பணியாற்றினர்.  
2014 தேர்தல்களில் பாரதிய ஜனதாக் கட்சி வென்றது - 8 இருக்கைகள், தெலுங்கு தேச கட்சி- 7 இருக்கைகள், காங்கிரசு - 7 இருக்கைகள், சுயேச்சைகள் - 6 இருக்கைகள், சிபிஎம் - 1 இருக்கை. நகராட்சியை தனிப்பெருமபான்மை பலம் எந்த கட்சிக்கும் கிடைக்வில்லை.
# போங்கிர், தெலங்கானா

## அருகிலுள்ள நகரங்கள்

ஐதராபாத் -49 கி.மீ. தொலைவில் உள்ளது  
நல்கொண்டா -70 கி.மீ. தொலைவில் உள்ளது  
வாரங்கல் -97 கி.மீ. தொலைவில் உள்ளது  
சூர்யபேட்டை -104 கி.மீ. தொலைவில் உள்ளது  
கரீம்நகர் -143 கி.மீ. தொலைவில் உள்ளது
# போங்கிர், தெலங்கானா

## கலாச்சாரம்

இரவி நாராயண ரெட்டி, அலிமினெட்டி மாதவ ரெட்டி, பெல்லி லலிதா, பிரத்யுஷா, பென்டா ராமுலம்மா ஆகியோர் இந்த ஊரைச் சேர்ந்தவர்கள் .  
நகரத்தில் சில குறிப்பிடத்தக்க அடையாளங்கள் உள்ளன. போங்கிர் கோட்டை அத்தகைய ஒரு அமைப்பாகும். போங்கிர் கோட்டையில் உள்ள மலையேற்றப் பள்ளி மலை ஏறுபவர்களின் பயிற்சி மையமாகும்.
# கோகா சுப்பா ராவ்

**கோகா சுப்பா ராவ்** (Koka Subba Rao) (15 ஜூலை 1902 - 6 மே 1976) இவர் இந்தியாவின் ஒன்பதாவது தலைமை நீதிபதியாக இருந்துள்ளார். ஆரம்பக் காலங்களில் வழக்கறிஞராக பணயாற்றிய இவர் பின்னர் (1966-1967). ஆந்திர மாநில உயர் நீதிமன்றத்தின் தலைமை நீதிபதியாகவும் பணியாற்றியுள்ளார்.
# கோகா சுப்பா ராவ்

## ஆரம்ப கால வாழ்க்கை

1902 ஜூலை 15 ஆம் தேதி தற்போதைய தெலங்காணா மாவட்டத்திலுள்ள கோதாவரி ஆற்றின் கரையில் உள்ள ராஜமுந்திரியில் வேலமா என்ற குடும்பத்தில் பிறந்தார். இவரது தந்தையும், ஒரு வழக்கறிஞராக இருந்துள்ளார். இவரது தந்தை தனது சிறு வயதிலேயே இறந்து விட்டார். ராவ் ராஜமுந்திரி அரசு கலைக் கல்லூரியில் பட்டம் பெற்றார். சென்னை, டாக்டர் அம்பேத்கர் அரசு சட்டக் கல்லூரியில் சட்டம் பயின்றார். கல்லூரியில் படிக்கும் போது இவர் ஒரு நல்ல விளையாட்டு வீரராக திகழ்ந்துள்ளார்.
<sup data-ve-ignore="true">&#x5B; *<span title="This claim needs references to reliable sources. (November 2012)">மேற்கோள் தேவை</span>* &#x5D;</sup>
# கோகா சுப்பா ராவ்

## தொழில் வாழ்க்கை

ஆந்திர கேசரி பிரகாசம் பந்துலுவின் கீழ் பணி புரிந்து வந்த இவரது மாமனார் பி.வெங்கடராமன் ராவ் நாயுடுவின் அலுவலகத்தில் வழக்கறிஞராக பணியில் சேர்ந்தார். பின்னர், இவர் மாவட்ட நீதிபதியாக தேர்வு செய்யப்பட்டு, குண்டூர் மாவட்டத்தின் பாபட்லாவில் சில மாதங்கள் பணியாற்றினார்.  
இவரது மாமனார் வெங்கட ராமன் ராவ் மெட்ராஸ் உயர்நீதிமன்ற நீதிபதியாக உயர்த்தப்பட்ட பின்னர், சுப்பாராவ் தனது மைத்துனர் பி. வி. ராஜமன்னாருடன் கூட்டு சேர்ந்தார். பின்னர் இவர் வழக்கறிஞர்களின் தலைவரகவும், மெட்ராஸ் உயர் நீதிமன்றத்தின் தலைமை நீதிபதியாகவும் ஆனார்.  
கலப்பு சென்னை மாநிலத்தின் அனைத்து பகுதிகளிலிருந்தும் இவர்கள் இருவரும் சட்டப் பணிகளைக் மேற்கொண்டு வந்துள்ளனர். இவர் 1948 இல் நீதிமன்ற அமர்விற்கு உயர்த்தப்பட்டார்.  
ஆந்திரா பிரிந்த பின்னர், 1954 இல் குண்டூரில் நிறுவப்படவுள்ள ஆந்திர மாநில உயர்நீதிமன்றத்தின் தலைவராக மூத்த நீதிபதி கோவிந்த மேனனை அனுப்ப அபோதைய சென்னை மாகான ஆளுநர் ராஜாஜி விரும்பினார். ஆனால் உயர்நீதிமன்றம் அமைப்பதற்கு வசதியாக சுப்பாராவ் சிறப்பு அதிகாரியாக இருக்க வேண்டும் என்று பிரகாசம் வலியுறுத்தினார். எனவே தானாகவே இவர் தலைமை நீதிபதி ஆனார்.  
1954 ஆம் ஆண்டில் திருப்பதியில் ஸ்ரீ வெங்கடேஸ்வர பல்கலைக்கழகம் நிறுவப்பட்டபோது, சுப்பாராவ் அதன் முதல் வேந்தரானார். பல்கலைக்கழக சட்டத்தில் திருத்தம் செய்யும் வரை வேந்தராக இருந்தார்.  
மெட்ராஸ் உயர்நீதிமன்றத்தில் நீதிபதியாகவும், ஆந்திர மாநில உயர்நீதிமன்றத்தில் தலைமை நீதிபதியாகவும் பணியாற்றிய பின்னர், இவர் 1958 ஜனவரி 31, அன்று உச்ச நீதிமன்ற நீதிபதியாக நியமிக்கப்பட்டார். இவர் 1966 ஜூன் 30, அன்று இந்தியாவின் தலைமை நீதிபதியாக மீண்டும் நியமிக்கப்பட்டார். இவரது மிகவும் பிரபலமான தீர்ப்பு கோலக்நாத் எதிர் பஞ்சாப் மாநிலம் என்பதாகும். அடிப்படை உரிமைகளை திருத்த முடியாது என்று அவர் தீர்ப்பளித்த வழக்காகும்.  
எதிர்க்கட்சிகளின் ஒருமித்த வேட்பாளராக நான்காவது குடியரசுத்தலைவர் தேர்தலில் போட்டியிட சுப்பா ராவ் 1967 ஏப்ரல் 11, அன்று ஓய்வு பெற்றார்.
# கோகா சுப்பா ராவ்

## அரசியல் வாழ்க்கை

ஐக்கிய எதிர்க்கட்சிகளின் வேட்பாளராக 1967 ல் இந்திய குடியரசுத் தலைவர் வேட்பாளராக போட்டியிட்டார். இவர் தேர்தலில் சாகீர் உசேனிடம் தோல்வியடைந்தார்.
# கோகா சுப்பா ராவ்

## இறப்பு

இவர் 6 மே 1976 இல் இறந்தார்.
# கோகா சுப்பா ராவ்

## மரியாதைகள்

- பெங்களூரு பல்கலைக்கழகம் இவருக்கு முனைவர் பட்டம் வழங்கியது.
# அரசு மத்திய அச்சகம், சென்னை

**அரசு மத்திய அச்சகம் (Government Central Press)** தமிழகத்தில் சென்னையில் உள்ள அச்சகம் ஆகும். இங்கு தமிழக அரசின் எழுதுபொருள் மற்றும் அச்சிடும் துறை உள்ளது. இந்த அச்சகத்தில் மாநில அரசின் அச்சிடும் பணிகள் மேற்கொள்ளப்படுகின்றன. மேலும் அரசுப் பதிவுகளை பராமரிக்கும் பணியும் இங்கு மேற்கொள்ளப்பட்டு வருகிறது. தற்போது, இந்த அச்சகத்தின் கட்டுப்பாட்டில் எட்டு கிளை அச்சகங்கள் மற்றும் எழுதுபொருள் கடைகள் இயங்கி வருகின்றன. 2017 ஆம் ஆண்டில், இந்தத் துறையில் 433 பெண்கள் உட்பட 1,646 ஊழியர்கள் பணியாற்றி வந்தனர்.
# அரசு மத்திய அச்சகம், சென்னை

## வரலாறு

இந்த கட்டிடம் 1807 ஆம் ஆண்டில் ஆங்கில கிழக்கிந்திய கம்பெனியால் கட்டப்பட்டது . அரசு மத்திய அச்சகம் 17 டிசம்பர் 1831 ஆம் நாளன்று நிறுவப்பட்டது. இந்த வளாகத்தில் இருந்த சரக்கறை 2013 ஜூன் மாதம் ஏற்பட்ட தீ விபத்தில் நாசமானது. 2017 ஆம் ஆண்டில், ரூ.125 மில்லியன் செலவில் இந்த கட்டடத்தைப் புதுப்பித்து அமைக்க அரசு முன்மொழிவினைத தந்தது.
# அரசு மத்திய அச்சகம், சென்னை

## அச்சகம் மற்றும் அதன் செயல்பாடுகள்

அரசு மத்திய அச்சகம், சென்னையில் ஜார்ஜ் டவுனில் உள்ள மிண்ட் தெரு என்று அழைக்கப்படுகின்ற தங்கசாலைத் தெருவில் உள்ள மிண்ட் கட்டிடங்களில் அமைந்துள்ளது. இது 5.5 ஏக்கர் பரப்பளவில் உள்ளது. அச்சகத்தில் 880 ஊழியர்கள் பணியாற்றி வருகின்றனர்.  
இந்த அச்சகத்தில் அரசு மத்திய அச்சகம், அரசு எழுதுபொருள் கடைகள் மற்றும் மெட்ராஸ் உயர்நீதிமன்றத்தில் உள்ள அரசு கிளை அச்சகம் ஆகியவை அடங்கும். இவை அனைத்தும் நகரத்திலேயே அமைந்துள்ளன. இதற்கான கிளை அச்சகங்கள் மதுரை, திருச்சி, சேலம், புதுக்கோட்டை, விருத்தாசலம், மற்றும் மதுரையில் உள்ள சென்னை உயர் நீதிமன்றக் கிளை ஆகியவற்றில் செயல்பட்டு வருகின்றன. உயர் நீதிமன்ற கட்டிடங்களில் இயங்கி வருகின்ற அரசு கிளை அச்சகம் சென்னை உயர்நீதிமன்றத்தின் அச்சிடும் பணிகளை பூர்த்தி செய்து வருகிறது.  
இந்த அச்சகமானது சேவைத் துறை என்ற அளவில் தமிழக அரசால் கருதப்படுகிறது. தமிழக அரசின் அரசுத் துறைகள் மற்றும் அரசு நிறுவனங்கள் தொடர்பான அச்சுப் பணிகளும்இந்த அச்சகத்தில் மேற்கொள்ளப்பட்டு வருகிறது. அரச மத்திய அச்சகத்தில் அரசிதழ்கள், சட்டசபை விவாதங்கள், அறிக்கைகள், நிதி நிலை அறிக்கைகள், பருவ மலர்கள், தேர்தல் ஆவணங்கள், கணக்காளர் நாயகத்தின் அறிக்கைகள், மோட்டார் வாகனங்களின் பதிவுச் சான்றிதழ்கள், அரசு அலுவலர்களின் கடித முகப்புகள், அரசு விதி முறைகள், கையேடுகள், பருவ இதழ்கள், படிவங்கள் மற்றும் பதிவேடுகள் மற்றும் அரசாங்க தேர்வுக்குரிய பொருட்கள் உள்ளிட்டவை அச்சிடல் போன்ற முக்கிய செயல்பாடுகள் நடைபெற்று வருகின்றன.
# அரசு மத்திய அச்சகம், சென்னை

## பொதுமக்கள் சேவை

இந்த அச்சகமானது பொதுமக்களுடன் நல்ல உறவினைப் பேணி வருகிறது. பிறப்புச் சான்றிதழ் தொடங்கி இறப்புச் சான்றிதழ் வரை அனைத்து வகையான சான்றிதழ்களையும் இது அச்சிடுகிறது. அனைத்திற்கும் மேலாக உரிய காலத்தில் கல்வி, வேலை வாய்ப்பு, சாதிச் சான்றிதழ் உள்ளிட்ட அனைத்து சான்றிதழ்களையும் உரிய நேரத்தில் உரிய துறைக்கு அனுப்பி வருகிறது. அரசு எழுதுபொருள் அங்காடி என்பது ஆண்டுதோறும் அரசிற்கு எழுதுபொருள் தொடர்பானவற்றை வழங்குவதற்காக மையப்படுத்தப்பட்ட நிறுவனமாக அமைந்து செயல்பட்டு வருகிறது.
# சதாவதானி கணேஷ்

**சதாவதானி ஆர். கணேஷ்** (**Shatavadhani R. Ganesh),** டிசம்பர் 4 1962 இல் பிறந்தவர். கணேஷ், கவனக கலையை பயிற்றுவிப்பவர், பலதரப்பட்ட செயல்களை ஒரே நேரத்தில் செய்பவர், பலமொழிகளில் கவிதை எழுதும் ஒரு கவிஞர், சமஸ்கிருதம் மற்றும் கன்னட மொழியில் எழுதும் எழுத்தாளர் ஆவார். கன்னடம், சமசுகிருதம், தெலுங்கு மற்றும் பிரகிருதம் ஆகிய மொழிகளில் 1000 க்கும் மேற்பட்ட அவதான நிகழ்ச்சிகளை இவர் நிகழ்த்தியுள்ளார். இந்த நிகழ்ச்சிகளின் போது கவிதை (ஆசுகவிதை), மற்றும் சித்ரகவிதையின் சிறந்த அமைப்பிற்காக அவர் அறியப்படுகிறார். இவர் கர்நாடகாவைச் சேர்ந்த ஒரே சதாவதனி ஆவார். ஒருமுறை இருபத்தி நான்கு மணி நேரம் தொடர்ந்து கவிதை இயற்றி சாதனை படைத்தார். இந்த நிகழ்ச்சி, நவம்பர் 30, 2012 முதல் டிசம்பர் 2 , 2012 வரை நடைபெற்றது. கன்னடத்தில் முதல் சதாவதானத்தை நிகழ்த்தினார். பிப்ரவரி 16, 2014 அன்று, பெங்களூரில், இவர் தனது 1000 வது அவாதான நிகழ்ச்சியை நடத்தினார்.
# சதாவதானி கணேஷ்

## குழந்தைப் பருவமும் கல்வியும்

கணேஷ் 1962 டிசம்பர் 4 ஆம் தேதி கர்நாடகாவின் கோலாரில் ஆர்.சங்கர நாராயண அய்யர் மற்றும் கே.வி. அலமேலம்மா ஆகியோருக்கு மகனாகப் பிறந்தார். மேலும் தனது குழந்தை பருவத்தில் சமசுகிருதம் மற்றும் கன்னட இலக்கியங்களைப் படித்து, தனது பதினாறாவது வயதில் கவிதை எழுத ஆரம்பித்தார். பள்ளியில் ஆங்கிலம் கற்ற அவர், பின்னர் பிரகிருத், பாலி, தமிழ், இந்தி, மராத்தி, கிரேக்கம், லத்தீன் மற்றும் இத்தாலியன் போன்ற பல மொழிகளையும் கற்றுக்கொண்டார். அவர் யு.வி.சி.இ யிலிருந்து இயந்திர பொறியியலில் பி.இ பட்டம் பெற்றவர், இந்திய அறிவியல் கழகத்திலிருந்து உலோகவியலில் எம்.எஸ்.சி (பொறியியல்) பட்டம் பெற்றார். பொருள் அறிவியல் மற்றும் உலோகவியலில் ஆராய்ச்சியைத் தொடர்ந்தார், சமஸ்கிருதத்தில் எம்.ஏ பட்டம் பெற்றார். கன்னடத்தில் அவதான கலை பற்றிய அவரது ஆய்வறிக்கைக்கு ஹம்பி பல்கலைக்கழகத்தால் டி. லிட் பட்டம் வழங்கப்பட்டது.
# சதாவதானி கணேஷ்

## கவனகம்

கணேஷ் *அவதானத்தின்* நடிப்பால் நன்கு அறியப்பட்டவராக உள்ளார். இவர் மேடையில், கேள்வி கேட்கும் பலதரப்பட்ட அறிஞர்களுக்கு இணையாக, தன் முன்னால் வைக்கப்படும் சிக்கல்களுக்கு சீரான கவிதை நடையில், *விரிவான* தீர்வுகளை எழுதுகிறார். அவர்கள் விதித்த தடைகளை பூர்த்தி செய்கிறார்; அதே நேரத்தில் அவரது செறிவை உடைக்க வடிவமைக்கப்பட்ட குறுக்கீடுகளை சமயோசிதமாக கையாளுகிறார். 1981 ஆம் ஆண்டில், முதல் முறையாக, லெபாட்சி மேதவரம் மல்லிகார்ஜுன சர்மாவின் அவதான நடிப்பைப் பார்த்த பிறகு, அவர் தனது நண்பர்களுக்கு முன்னால் ஒன்றை முயற்சித்தார். 1981-1987 க்கு இடையில் 13 அவதான நிகழ்ச்சிகளை நிகழ்த்தினார். 1987 இல், டி.வி. குண்டப்பாவின் நூற்றாண்டு ஆண்டில் கோலாரில் ஒரு முக்கிய அஷ்டாவதான நிகழ்ச்சியை பல அறிஞர்கள் மற்றும் பொதுமக்கள் ஆயிரக்கணக்கானவர்கள் கூடியிருந்த இடத்தில் நிகழ்த்தினார். இவரது 100 வது மற்றும் 200 வது அஷ்டாவதான நிகழ்ச்சிகள், அவரது சொந்த இடமான கோலாரில் நிகழ்த்தப்பட்டன. இவரது அஷ்டாவதானங்கள் மிகவும் பிரபலமடைந்தன. மேலும் இவர் நூற்றுக்கணக்கான நிகழ்ச்சிகளைக் கொடுத்தார். அவற்றில் சில மழை பெய்யும் போதும் மக்களால் பார்க்கப்பட்டன. சமசுகிருதம், கன்னடம், தெலுங்கு உள்ளிட்ட எட்டு மொழிகளைப் பயன்படுத்தி *அவதானங்களை* நிகழ்த்தியுள்ளார். அவதானத்தில் சித்ரகாவியத்தை அறிமுகப்படுத்திய பெருமையும் இவருக்கு உண்டு. முன்பு இது, அவதானத்தில் செய்ய இயலாது என்று கருதப்பட்டது. அமெரிக்க மற்றும் ஐரோப்பிய நாடுகளில் 20 க்கும் மேற்பட்ட அவதான நிகழ்ச்சிகளை வழங்கியுள்ளார்.
# சதாவதானி கணேஷ்

## மற்ற வேலை

1991 ல் ஒரே நாளில் ஒரு சதாவதானத்தை நிகழ்த்தினார். அவர் பொது சொற்பொழிவுகளையும் செய்கிறார், நடனம் ( *காந்தர்வ வேதம்* ), இசை, கலை, கலாச்சாரம், இலக்கியம், கவிதை போன்றவற்றை நடன நிகழ்ச்சிகளுக்காக பாடல் வரிகளையும் வசனங்களையும் இயற்றியுள்ளார். *ஹேம்லட்டின்* சமசுகிருத தயாரிப்பில் ஹொராஷியோ (ஹர்ஷானந்தா என அழைக்கப்படுபவர்) வேடத்தில் நடித்தார்.
# தேசிய கலைக்கூடம், சென்னை

**தேசிய கலைக்கூடம் (National Art Gallery)** சென்னையின் எழும்பூர் பகுதியில் அமைந்துள்ள, இந்தியாவின் பழமையான கலைக்கூடங்களில் ஒன்றாகும். இது எழும்பூரில், பாந்தியன் சாலையில் உள்ள அரசு அருங்காட்சியக வளாகத்தில் அமைந்துள்ளது. அதே வளாகத்தில் கன்னிமாரா பொது நூலகமும் அமைந்துள்ளது. ஆந்திரப் பிரதேச மாநிலத்தில் உள்ள சத்தியவேடு என்னும் இடத்திலிருந்து கொண்டு வரப்பட்ட சிகப்புக் கற்களைக்கொண்டு 1906 ஆம் ஆண்டில் இந்தக் கட்டடம் கட்டப்பட்டது. இந்தோ சார்சனிக் முறையில் கட்டப்பட்ட இந்தக் கட்டடத்தில் தஞ்சாவூர், ராஜஸ்தான், காங்ரா மற்றும் டெக்கான் பகுதிகளைச் சேர்ந்த ஓவியங்களும் சந்தன சிற்பங்களும் உள்ளன. கட்டமைப்பின் ஒரு பகுதி சேதம் அடைந்ததால், இந்த கலைக்கூடம் 2002 ஆம் ஆண்டு முதல் மூடப்பட்டுள்ளது.
# தேசிய கலைக்கூடம், சென்னை

## வரலாறு

தேசிய கலைக்கூடம் விக்டோரியா மகாராணியின் பொன்விழா கொண்டாட்டத்தின் போது கட்டிடக் கலைஞர் ஹென்றி இர்வின் அவர்களால் இந்தோ-சரசெனிக் பாணியில் வடிவமைத்து கட்டப்பட்டது. இந்த கலைக்கூடம் சென்னைப் பெருநகர் வளர்ச்சிக் குழுமத்தால் ஒரு பாரம்பரிய தளமாக அடையாளம் காணப்பட்டுள்ளது.  
2002 ஆம் ஆண்டு தொடங்கி இந்த கலைக்கூடம் பல கட்டிடக் குறைபாடுகள் மற்றும் கட்டமைப்பு உறுதியற்ற தன்மை காரணமாக மூடப்பட்டுள்ளதால் கலை விமர்சகர்கள் இதனைப் பற்றி அதிகமாக விமர்சனம் செய்துள்ளனர்.
# தேசிய கலைக்கூடம், சென்னை

## அம்சங்கள்

இந்த கலைக்கூடம் அலங்கரிப்புக்கலைக்கூடம், ரவிவர்மா ஓவியங்கள், தஞ்சாவூர் ஓவியங்கள், இந்திய பாரம்பரிய கலைக்கூடம் என்ற நான்கு முக்கியப்பிரிவுகளைக் கொண்டு அமைந்துள்ளது. ஓவியங்கள் தவிர வரலாற்று கலைப்பொருள்கள், சமயம் சார்ந்த சிற்பங்கள் போன்றவையும் இங்கு உள்ளன. 10 ஆம் நூற்றாண்டையும், 11ஆம் நூற்றாண்டையும் சேர்ந்த கைவினைப் பொருள்கள் காட்சிக்கு உள்ளன. மேலும் இராமர் சீதையின் உருவங்களும் இங்கு உள்ளன. அவற்றைத் தவிர பருவ இதழ்கள், கையெழுத்துப் படிகள் போன்றவையும் இங்கு காணப்படுகின்றன. கலைக்கூடத்தில் பல முகலாய ஓவியங்கள் மற்றும் ராஜா ரவி வர்மாவின் அரிய படைப்புகள் உள்ளன. இங்கு பல்வேறு தஞ்சை ஓவியங்களும் உள்ளன . கன்னிமாரா பிரபு மற்றும் வில்லியம் பென்டிங் பிரபு போன்ற பல்வேறு ஐக்கிய ராச்சியத்தைச் சேர்ந்த அலுவலர்களின் உருவப்படங்கள் உள்ளன. இந்த கலைக்கூடத்தில் நீதிமன்றம் மற்றும் போர் காட்சிகளை சித்தரிக்கின்ற ஏராளமான சிறிய அளவிலான ஓவியங்களும் உள்ளன.
# தேசிய கலைக்கூடம், சென்னை

## மறுசீரமைப்பு

முதலமைச்சர் ஜெயலலிதா இதன் சீரமைப்பிற்காக ஒரு நிபுணர் குழுவினை அமைத்ததோடு அதற்கான செலவிற்காக ரூ.110 மில்லியன் தொகையை நிதி ஒதுக்கியதைத் தொடர்ந்து 2013 ஆம் ஆண்டில் இந்த கலைக்கூடம் புதிய பொலிவினைப் பெற்றது.  
2019 ஆம் ஆண்டில், சீரமைப்பு ரூ.110 மில்லியன் செலவில் தொடங்கியுள்ளது. மறு சீரமைப்பிற்குப் பின் ரவி வர்மாவின் ஓவியங்கள், சந்தனக் கலைப்பொருட்கள், தந்தப் பொருள்கள், சிறிய அளவிலான கலைப்பொருட்கள், தஞ்சை ஓவியங்கள், ராஜ்புத் ஓவியங்கள் மற்றும் இந்தியா முழுவதும் உள்ள பாரம்பரிய ஓவியங்கள் உள்ளிட்ட 200 தனித்துவத் தன்மை வாய்ந்த பொருள்கள் பார்வையாளர்களுக்காகக் காட்சிக்கு வைக்கப்படவுள்ளது.
சென்னையில் இவ்வகையில் காணப்படுகின்ற கட்டுமானத்தைக் கொண்ட ஒரே கட்டடம் இது என்று கூறப்படுகிறது. ஆக்ராவிற்கு அருகே உள்ள பதேபூர் சிக்ரியில் அமைந்துள்ள புலந்த் தர்வாசாவைப் போன்ற அமைப்பில் இது அமைந்துள்ளது. பார்வையாளர்களுக்காக மிகவும் விரைவில் திறக்கப்படவுள்ளது.
# பி. ஓர். & சன்ஸ்

**பி. ஓர் & சன்ஸ்** (P.Orr & Sons) இந்தியா<nowiki/>வில் தமிழகத்தில் சென்னை நகரை மையமாகக் கொண்ட, கைக்கடிகாரங்கள் மற்றும் சுவர்க்கடிகாரங்கள் ஆகியவற்றைத் தயாரிக்கின்ற ஒரு நிறுவனத் தொகுப்பு ஆகும். இது முதன் முதலில் கடிகாரங்களை தயாரிக்க ஆரம்பித்தது. ஸ்காட்லாந்தைச் சேர்ந்த பீட்டர் ஓர் என்பவரால் 1846 ஆம் ஆண்டில் ஜார்ஜ் கார்டன் & கோ தளத்தில் இது ஆரம்பிக்கப்பட்டது.
# பி. ஓர். & சன்ஸ்

## வரலாறு

பி. ஓர் & சன்ஸ் நிறுவனத்தின் முதல் ஷோரூம் எனப்படுகின்ற காட்சியறை 1879 ஆம் ஆண்டில் அண்ணா சாலையில் திறந்து வைக்கப்பட்டது, இது சென்னையில் தற்போதும் இயங்கி வருகின்ற ஒரு பாரம்பரிய கட்டிடமாகவும் இருந்து வருகிறது. இந்த கட்டிடத்தை ஸ்காட்லாந்தைச் சேர்ந்த, கெடிகாரங்கள் தயாரிப்பாளரான பீட்டர் ஓர் அமைத்தார். சென்னை அரசின் ஆலோசனைக் கட்டிடக் கலைஞரான ராபர்ட் சிசோம் இந்தக் கட்டடத்திற்கான வடிவத்தை அமைத்தார். இதை பின்னர் ஐந்தாம் ஜார்ஜ் பொறுப்பேற்ற டியூக் ஆஃப் யார்க் இளவரசர் ஜார்ஜும் பின்னர் ராணி மேரி பொறுப்பேற்ற டெக்கின் இளவரசி மேரி ஆகியோர் திறந்து வைத்தனர். இந்த கடை ஆரம்பத்தில் வைரங்கள், உபகரணங்கள், துப்பாக்கிகள், வெள்ளிப்பொருள்கள் ஆகியவற்றின் விற்பனையில் ஈடுபட்டது. பின்னர் இயந்திரத்தில் இயங்கும் கைக்கடிகாரங்கள் மற்றும் சுவர்க்கடிகாரங்களை விற்கத் தொடங்கியது. முதல் ரோலக்ஸ் கடிகாரம் இந்தியாவில் இங்குதான் விற்கப்பட்டது. பின்னர் இந்த நிறுவனம் 1967 ஆம் ஆண்டில் புகழ்பெற்ற டெக்ஸ்டைல் மில் அதிபரான கருமுத்து தியாகராஜன் செட்டியாரிடம் விற்கப்பட்டது. தற்போது இந்தக் கடைகளின் தொகுப்பு அவரது லாயல் டெக்ஸ்டைல்ஸ் குழுவின் ஒரு பகுதியாக இயங்கி வருகிறது.
# பி. ஓர். & சன்ஸ்

## பாரம்பரிய கட்டிடம்

சென்னை மெட்ரோ சில பகுதிகளை இடிக்க முன்மொழிந்தபோது அண்ணா சாலையில் உள்ள பி. ஓர். & சன்ஸ் கடை சர்ச்சைக்குள்ளானது. இருந்த போதிலும் உரிமையாளர்கள் இந்த கடை ஒரு பாரம்பரிய தளம் என்றும் அதில் எவ்வித மாற்றமும் மேற்கொள்ள முடியாது என்றும் வாதிட்டனர். இது ஒரு பாரம்பரிய தளம் என்பதை நிரூபிக்க போதுமான உரிய சான்றுகள் தரப்படாத நிலையில்சென்னைஉயர்நீதிமன்றம் இதன் சில பகுதிகளை இடிப்பதற்கு ஆதரவளித்தது, சென்னை மெட்ரோ இதன் சில பகுதிகளை இடிக்க ஆரம்பித்தபோது அதன் பிற பகுதிகளுக்கு சேதம் உண்டானது. மேலும் 2013 ஆம் ஆண்டில் சென்னை மாநகராட்சி மேலும் 894 சதுர அடி கட்டிடத்தை பாதுகாப்பு காரணங்களுக்காக இடிக்கக் கோரியது. பி.ஓர் & சன்ஸ் சேதமடைந்த கட்டடக் பகுதிகளை மீட்டெடுக்கும் பணிகளில் ஈடுபட ஆரம்பித்தது. மேலும் மாநகராட்சியின் ஆணையைத் தடுக்க உயர் நீதிமன்றத்தில் விண்ணப்பம் செய்யப்பட்டது. நவம்பர் 2014 இல், நீதிமன்றம் மாநகராட்சிக்கு ஆதரவாக கட்டிடத்தின் மேலும் சில பகுதிகளை இடிக்க ஆணை வழங்கியது.
# பி. ஓர். & சன்ஸ்

## விற்பனை

இந்நிறுவனம் தொடர்ந்து அனைத்து வகையான கெடிகாரங்களையும் விற்பனை செய்து வருகிறது. இதனை 168 ஆண்டுகளுக்கும் மேலாக இந்நிறுவனம் தொடர்ந்து செய்து வருகிறது. தமிழ்நாடு மற்றும் புதுச்சேரியில் கடைகளைக் கொண்டுள்ள இந்நிறுவனம் இந்திய மற்றும் வெளிநாட்டு கெடிகாரங்கள், அலாரம் வைத்த கடிகாரங்கள், தாத்தா அணியும் கடிகாரங்கள், மணிக்கூண்டு கடிகாரங்கள், கால அளவினைக் கொண்டு அமைந்துள்ள கடிகாரங்கள் உள்ளிட்டவற்றை நவீன காலத்தேவைக்கேற்ப விற்பனை செய்கிறது.
# காந்தி சாகர் அணைக்கட்டு

இந்தியாவின் சம்பல் ஆற்றில் கட்டப்பட்ட நான்கு பெரிய அணைகளில் **காந்தி சாகர் அணை** ஒன்றாகும். இந்த அணை மத்திய பிரதேச மாநிலத்தின் மண்டோசோர், நீமச் மாவட்டங்களில் அமைந்துள்ளது. இது 62.17 மீட்டர் (204.0 அடி) உயரம் கொண்ட கல்கட்டு ஈர்ப்பு அணையாகும். 22,584 சதுர கிலோ மீட்டர் (8,720 சதுர மைல்கள்) நீர்ப்பிடிப்பு பகுதியிலிருந்து அணைக்கு நீர் வரத்து இருக்கிறது. இந்த அணையின் மொத்த சேமிப்பு திறன் 7.322 பில்லியன் கன மீட்டர் ஆகும். இந்தியப் பிரதமர் பண்டிட் ஜவஹர்லால் நேரு 7 மார்ச் 1954 அன்று இந்த அணைக்கு அடிக்கல் நாட்டினார். பிரதான அணையின் கட்டுமானத்தை முன்னணி ஒப்பந்தக்காரர் துவாரகா தாஸ் அகர்வால் & அசோசியேட்ஸ் நிறுவனம் மேற்கொண்டது. 1960 ஆம் ஆண்டில் அணை கட்டி முடிக்கப்பட்டது. நீரோட்டத்தின் கீழ்ப்பகுதிகளில் கூடுதல் அணை கட்டமைப்புகள் 1970 களில் கட்டி முடிக்கப்பட்டன.  
இந்த அணை தனது அடிவாரத்தில் 115 மெகாவாட் நீர்மின்சார நிலையத்தைக் கொண்டுள்ளது. 23 மெகாவாட் உற்பத்தி செய்யும் அலகுகள் ஐந்து உள்ளன. இவற்றின் மொத்த ஆற்றல் உற்பத்தி 564 ஜிகாவாட் ஆகும். மின் உற்பத்திக்கான பயன்பாட்டிற்குப் பின்னர் வெளியிடப்படும் நீரால் பாசனப் பரப்பிற்கு பயன்படுத்தப்படுகிறது. இதற்கு கோட்டா தடுப்பணை உதவிகரமாக உள்ளது. இந்த கோட்டா தடுப்பணை இந்த அணையின் கீழ்ப்பகுதியிலிருந்து 104 கிலோமீட்டர்கள் (65 மைல்கள்) தொலைவில் ராஜஸ்தான் மாநிலத்தில் கோட்டா நகருக்கு அருகில் அமைந்துள்ளது.  
அணையின் நீர்த்தேக்கம் பகுதி இந்தியாவில் இரண்டாவது பெரியது ( ஹிராகுட் நீர்த்தேக்கத்திற்குப் பிறகு) ஆகும். மேலும் ஆண்டு முழுவதும் பல வலசை போகின்ற மற்றும் வலசை போகாத பறவைகளை ஈர்க்கிறது. சர்வதேச பறவை வாழ்வு நிறுவனம் (ஐபிஏ) "A4iii" அளவுகோல்களின் கீழ் இந்த நீர்த்தேக்கமானது தகுதி பெற்றுள்ளது. சில இடங்களில் நீர்ப்பறவைகளின் எண்ணிக்கை 20,000 ஐத் தாண்டுவதாக தெரிவிக்கப்பட்டுள்ளது.
# காந்தி சாகர் அணைக்கட்டு

## நிலவியல்

சம்பல் நதி (பண்டைய காலங்களில் சம்ரண்யாவதி நதி என்று அழைக்கப்படுகிறது) விந்திய மலைத்தொடரில் 853 மீட்டர்கள் (2799 அடி) உயரத்தில் உற்பத்தியாகிறது. இந்தூருக்கு அருகிலுள்ள மோவ் நகரின் மேற்கு-தென்மேற்கு திசையில் 15 கிலோமீட்டர்கள் (9.3 மைல்கள்) தொலைவில் இந்நதியின் உற்பத்தியிடம் அமைந்துள்ளது. இந்நதி மத்தியப் பிரதேசம் வழியாக வடக்கு மற்றும் வடகிழக்கு திசை நோக்கிப் பாய்ந்து ஒரு குறிப்பிட்ட நேரம் ராஜஸ்தானில் பாய்ந்து பின்னர் ராஜஸ்தான் மற்றும் மத்தியப் பிரதேசம் இடையே எல்லையை உருவாக்கி தென்கிழக்கு திசைியல் திரும்பி உத்தரப்பிரதேசத மாநிலத்தின் யமுனை நதியோடு சேர்கிறது. இந்நதி உற்பத்தியாகும் இடத்திலிருந்து யமுனா நதியுடன் சங்கமிக்கும் வரை இந்நதியின் மொத்த நீளம் 900 கிலோ மீட்டர்கள் (560 மைல்கள்) ஆகும்  
சம்பலும் அதன் துணை நதிகளும் வடமேற்கு மத்தியப் பிரதேசத்தின் மால்வா பகுதியைத் தங்கள் வடிநிலப் பகுதியாகக் கொண்டுள்ளன. அதே நேரத்தில் அதன் துணை நதியான பனாஸ் நதி , ஆரவல்லி மலைத்தொடரில் உற்பத்தியாகி, தென்கிழக்கு ராஜஸ்தான் நோக்கிச் செல்கிறது. யமுனாவுடன் அதன் சங்கமத்தில், சம்பல் மற்ற நான்கு நதிகளுடன் (யமுனா, காளி சிந்து ஆறு, குவாரி ஆறு, பாகுஜ் ஆறு) இணைகிறது. இந்த நதிகள் சங்கமிக்கும் இடம் உத்தரப்பிரதேச மாநிலத்தில், பிண்டு மாவட்டம் மற்றும் இட்டாவா மாவட்டம் ஆகியவற்றின் எல்லையில் பாரேவிற்கு அருகில் பச்நாடா எனுமிடத்தில் உள்ளது.
# உபர்கோட் கோட்டை

**உபர்கோட் கோட்டை** (*Uparkot Fort*) இந்தியாவின் குசராத்து மாநிலத்திலுள்ள ஜூனாகத் நகரத்திற்கு கிழக்குப் பகுதியில் அமைந்துள்ளது.
# உபர்கோட் கோட்டை

## வரலாறு

மௌரியர்களின் ஆட்சிக் காலத்தில் கிர்நார் மலையின் அடிவாரத்தில் ஒரு கோட்டையும் நகரமும் நிறுவப்பட்டு, குப்தர்களின் ஆட்சிக்காலத்தில் தொடர்ந்து பயன்படுத்தப்பட்டது. ஆனால் மைத்திரகப் பேரரசினால் செளராட்டிர பிராந்தியத்தின் தலைநகரம் சூனாகத்திலிருந்து வல்லபிக்கு மாற்றப்பட்டபோது இக்கோட்டையும் நகரமும் அதன் முக்கியத்துவத்தை இழந்தன. சூடசாமா வம்சத்தினர் சவாடா ஆட்சியாளரிடமிருந்து வாமன்சுதாலியை (வந்தாலி) கையகப்படுத்தி சூனாகத்தைச் சுற்றிலும் குடியேறினர். என்பது வரலாறாகும்.  
சூடாசாமா ஆட்சியாளர் கிரகரிபு (ஆட்சி சுமார் 940-982 கி.பி.) பழைய கோட்டையை காட்டில் இருந்து நீக்கி, கோட்டையின் அடித்தளத்தை இப்போது இருப்பதைப் போல அமைத்தார் என்று ஏமசந்திர ஆச்சாரியாவின் திவ்யசுரயாவில் கிடைக்கும் ஆதாரங்களிலிருந்து முடிவு செய்யலாம். புராணக்கதைகள் அதன் மறு கண்டுபிடிப்பைப் பற்றி பேசுகின்றன.
# உபர்கோட் கோட்டை

## கட்டிடக்கலையும் முக்கிய இடங்களும்

உபர்கோட் கோட்டை பழைய கோட்டைகளில் மிகவும் வித்தியாசமான கோட்டையாகும். இக்கோட்டையின் கிழக்கிலுள்ள உயர்ந்த நிலப்பகுதியில் எழுப்பப்பட்ட கைப்பிடிச் சுவர்கள் குறைந்தது மூன்று மடங்கு அளவுக்கு உயர்த்தி கட்டப்பட்டுள்ளன. தொலைவிலிருந்து தாக்கப்படும் துப்பாக்கி முதலான ஏவுகணை தாக்குதல்களிலிருந்து காப்பாற்ற இந்த உயரம் உதவியது.  
கோட்டையின் நுழைவாயில் நகரத்திற்கு அப்பால் உள்ள கிழக்குச் சுவரில் ஒன்று மற்றொன்றுக்குள்ளாக அமையும் வகையில் மூன்று நுழைவாயில்களைக் கொண்டு பாதுகாப்பை பலப்படுத்தும் வகையில் அமைக்கப்பட்டுள்ளது. கோட்டைச் சுவர்கள் 60 முதல் 70 அடி உயரத்திற்கு நிமிர்ந்து பெரிய பெரிய கட்டடங்களை உருவாக்குகிறது. உட்புற நுழைவாயில் இந்தியக் கட்டிடக்கலையின் படைப்பான தோரண அலங்கார வளைவுக்கு ஒரு மாதிரியாக விளங்குகிறது.  
வாயிலுக்கு மேலே உள்ள பாதுகாப்பு அரணில் 1450 ஆம் ஆண்டைச் சேர்ந்த மூன்றாம் மண்டலிகாவின் கல்வெட்டு ஒன்று உள்ளது. சுமார் 150 முழம் தொலைவு இடதுபுறத்தில் சீத்தாப்பழ தோப்பையும் 17 அடி நீளம் மற்றும் 4 அடி 8 அங்குல சுற்றளவு கொண்ட பெரிய 10 அங்குல துளையுள்ள உலோக பீரங்கி ஆகியவற்றையும் அங்கு காணலாம். இந்த பீரங்கித் துப்பாக்கி தியூவிலிருந்து கொண்டு வரப்பட்டது, உதுமானியப் பேரரசின் துருக்கியர்கள் 1538 ஆம் ஆண்டு மேற்கொண்ட தியூ முற்றுகையில் தோல்வியடைந்ததைத் தொடர்ந்து இப்பீரங்கியை அங்கு விட்டுச் சென்றனர். கோட்டை முகப்பில் ஒரு அரபு கல்வெட்டு உள்ளது, சலீம் கானின் மகனும் அரேபியா மற்றும் பெர்சியாவின் சுல்தானுமான சுல்தான் சுலைமான் உத்தரவுக்கு இணங்க எல்லாம்வல்ல கடவுளின் சேவைக்குப் பயன்படுத்தவே இங்குள்ள பீரங்கி உருவாக்கப்பட்டது என்று அக்கல்வெட்டில் உள்ளதை மொழிபெயர்க்கலாம். 1531 இல் தலைநகரம் எகிப்தின் எதிரிகளையும் உண்மைக்கு புறம்பானவர்களையும் விரட்டியடித்து ஈட்டிய வெற்றியால் சுல்தான் புகழ் பெற்றார் என்பதை பறைசாற்ற துப்பாக்கியின் பின்பகுதியில் அம்சாவின் மகன் முகம்மனின் வெற்றி என பொறிக்கப்பட்டுள்ளது. கோட்டையின் தெற்குப் பகுதியில் தியூவிலிருந்து கொண்டுவரப்பட்ட 13 அடி நீளமும், 4 அடி விட்டம் கொண்ட சூடனல் என்று அழைக்கப்படும் மற்றொரு பெரிய பீரங்கி வைக்கப்பட்டுள்ளது இந்த பீரங்கிகள் நீலம் மற்றும் மானேக் என்ற பெயர்களால் அறியப்படுகின்றன.  
இதற்கு அருகில் மகமூத் பெகடாவால் கட்டப்பட்ட இந்து கோவிலின் பொருட்களிலிருந்து உருவான பள்ளிவாசல் ஒன்று உள்ளது. பள்ளிவாசல் மிகவும் பாழடைந்து காணப்பட்டாலும் அங்கு ஒரு மெலிதான வெற்றுக் கம்பம் நிற்கிறது. வெளியே அமைக்கப்பட்டுள்ள படிக்கட்டுகள் மூலம் மாடியின் கூரைக்கு ஏறலாம்.  
பள்ளிவாசலுக்கு அருகிலுள்ள நூரி சாவின் கல்லறை மிகவும் விசித்திரமாக குழிவான விதானங்களால் அலங்கரிக்கப்பட்டும் கதவின் மேல் அழகிய வேலைப்பாடுகளாலும் அலங்கரிக்கப்பட்டுள்ளது. உபர்கோட்டில் ஆதி சாடி அல்லது ஆதி காடி வாவ் என்றழைக்கப்படும் இரண்டு கிணறுகள் உள்ளன.. இவை பண்டைய காலத்தில் ஆட்சியாளர்களின் அடிமைப் பெண்களால் வெட்டப்பட்டதாகக் கூறப்படுகிறது.  
உபர்கோட் குகைகள் 2 முதல் 3 ஆம் நூற்றாண்டு புத்த குகைகளாகும். இது பண்டைய காலங்களில் புத்த பிக்குகள் பயன்படுத்திய இரட்டைக் கதை குகை வளாகமாகும்.  
நவாபி ஏரி என்பது உபர்கோட்டில் அமைந்துள்ள ஒரு சதுரவடிவ செயற்கை ஏரியாகும்.
# பிதாபுரம்

**பிதாபுரம்** அல்லது பீட்டிகா புரம் என்பது இந்திய மாநிலமான ஆந்திராவின் கிழக்கு கோதாவரி மாவட்டத்தில் உள்ள ஒரு நகரமும் நகராட்சியுமாகும். இந்த நகரம் கோதாவரி நகர அபிவிருத்தி அதிகாரசபையின் ஒரு பகுதியாகும். கோயில் நகரமான இது ஐம்பத்தைந்து சக்தி பீடங்களில் ஒன்றாகும்.  
பிதாபுரத்தில் வசித்து வந்த சிறீபாத சிறீவல்லபர் அவரது பக்தர்களால் தத்தாத்ரேயரின் அவதாரம் என்று நம்பப்படுகிறார் . கலி யுகத்தில் தத்தாத்ரேய தெய்வத்தின் முதல் முழுமையான அவதாரங்களில் ஒன்றாக இவர் கருதப்படுகிறார்.
# பிதாபுரம்

## வரலாறு

பிதாபுரம் முதலில் பிட்டபுரம் என்று அழைக்கப்பட்டுள்ளது. 4ஆம் நூற்றாண்டின் மன்னர் சமுத்திரகுப்தரின் அலகாபாத் தூண் கல்வெட்டு இந்த நகரத்தைக் குறிப்பிடுவதற்கான ஆரம்பகால கல்வெட்டு ஆகும். இக்கல்வெட்டு பிஷ்டபுர மன்னர் மகேந்திரனை தோற்கடித்ததாகக் கூறுகிறது. 4 ஆம் மற்றும் 5 ஆம் நூற்றாண்டின் வசிட்டர் மற்றும் மத்தறை வம்சங்களின் கல்வெட்டுகளும் பிட்டபுராவைக் குறிப்பிடுகின்றன. இது கலிங்கத்தின் ஒரு பகுதியாக விவரிக்கிறது. 7 ஆம் நூற்றாண்டில், சாளுக்கிய மன்னர் இரண்டாம் புலிகேசி பிஷ்டபுரத்தை தனது இராச்சியத்துடன் இணைத்துள்ளார். பிதாபுரம் சாளுக்கியர்கள் என்று அழைக்கப்படும் சாளுக்கியர்களின் இணை கிளைகளில் ஒன்று, 12 - 13 ஆம் நூற்றாண்டுகளில் ராஜமன்றி, பிதாபுரம் , திரக்சாரமம் ஆகிய இடங்களை சுற்றியுள்ள பகுதியை ஆட்சி செய்தது.  
இந்த நகரம் புருஹிதிகா தேவி கோவிலை கொண்டுள்ளது. இது 18 சக்தி பீடங்களில் ஒன்றாகும்.
# பிதாபுரம்

## நிலவியல்

பிதாபுரம் 17.1167 ° N 82.2667 கிழக்கில் அமைந்துள்ளது. இது சராசரியாக 10 மீட்டர் (33 அடி) உயரத்தில் உள்ளது. இது பல கடற்கரைகளுக்கு அருகில் அமைந்துள்ளது. இது காக்கிநாடா, ராஜமன்றி ஆகிய 2 முக்கிய நகரங்களுக்கு இடையில் உள்ளது. பொதுவாக பிதாபுரம் நிலத்தால் சூழப்பட்டுள்ளது. அதன் பொருளாதார நடவடிக்கைகள் பெரும்பாலானவை காக்கிநாடாவில் நடைபெறுகின்றன. பிதாபுரம் சி.பி.எம். கிறிஸ்தவ மருத்துவ மையமானது மறைபணி மருத்துவர் டாக்டர் ஈ. சுமித் அவர்களால் தொடங்கப்பட்டது.
# பிதாபுரம்

## புள்ளி விவரங்கள்

2011 இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 52,360 பேர் ஆகும். மொத்த மக்கள் தொகை 0–6 வயதுக்குட்பட்ட 25,891 ஆண்கள், 26,469 பெண்கள் மற்றும் 5,116 குழந்தைகள். சராசரி கல்வியறிவு விகிதம் 75.00% ஆக உள்ளது. இது 35,434 கல்வியறிவு கொண்டது. இது தேசிய சராசரியான 73.00% ஐ விட அதிகமாகும்.
# பிதாபுரம்

## போக்குவரத்து

பிதாபுரம் நகரம் தேசிய நெடுஞ்சாலை 216இல் அமைந்துள்ளது. பிதாபுரம் தொடருந்து நிலையம் ஹவுரா-சென்னை பிரதான பாதையின் துவாடா-விஜயவாடா பிரிவில் அமைந்துள்ளது. ராஜமன்றி வானூர்தி நிலையம் பிதாபுரத்திலிருந்து 55 கி.மீ தொலைவில் அமைந்துள்ளது.
# பிதாபுரம்

## குறிப்பிடத்தக்க நபர்கள்

- குச்சிமாஞ்சி சகோதரர்கள்
- தேவலப்பள்ளி கிருஷ்ணசாத்திரி
- அவந்த்ச சோமசுந்தர்
- மாசிலாமணி
- மொக்கபதி நரசிம்ம சாத்திரி
- இரியாலி பிரசாத்
- புராணம் சுப்ரமண்ய சர்மா
- உமராலிசா
- பாலந்திரபு ரஜனிகாந்தராவ்
- வெங்கட பர்வதீசா கவ்லு
- வெங்கட ராமகிருஷ்ணா கவ்லு
# குதுப் திருவிழா

**குதுப் திருவிழா** (Qutub Festival) என்பது மூன்று நாள் நடைபெறும் ஒரு திருவிழா ஆகும். இது வழக்கமாக நவம்பர்-டிசம்பர் மாதங்களில் தில்லி இந்திய பெருநகரத்தில் உள்ள குதுப் வளாகத்தில் நடைபெறுகிறது. தில்லி சுற்றுலாத்துறை மற்றும், டெல்லி அரசு இதை ஏற்பாடு செய்கிறது. திருவிழா நாட்டின் கலாச்சார கலை வடிவங்களைக் கொண்டிருக்கும் என்றாலும், குதுப் மினாரின் இந்த உன்னதமான கட்டமைப்பை தேசிய மற்றும் சர்வதேச கவனத்தின் போற்றுதலில் வைக்கிறது. 2019 ஆன்டின் இந்தத் திருவிழா நவம்பர் 15-19 முதல் நடைபெறும்.  
திருவிழாவில் இதுவரை பல புகழ்பெற்ற பாடகர்கள் நிகழ்த்தினர்.
# குப்புராமு

**குப்புராமு** (*D. Kuppuramu*) ஓர் இந்திய அரசியல்வாதி ஆவார். இவர் தற்போது தமிழகப் பாரதீய ஜனதா கட்சியின் துணைத் தலைவராக உள்ளார்.
# குப்புராமு

### வகித்த பதவிகள்

- விஸ்வ ஹிந்து பரிஷத் மாநிலத் தலைவர்
- பட்டினம்காத்தான் முதல்நிலை ஊராட்சி மன்றத் தலைவர்[1986-2006]